CELEX: 31980R2030
Language: el
Date: 1980-07-30 00:00:00
Title: Κανονισμός (ΕΟΚ) αριθ. 2030/80 της Επιτροπής της 30ής Ιουλίου 1980 για την τροποποίηση του κανονισμού (ΕΟΚ) αριθ. 1596/79 «περί προληπτικών αποσύρσεων μήλων και αχλαδιών»

Avis juridique important

|

31980R2030

Κανονισμός (ΕΟΚ) αριθ. 2030/80 της Επιτροπής της 30ής Ιουλίου 1980 για την τροποποίηση του κανονισμού (ΕΟΚ) αριθ. 1596/79 «περί προληπτικών αποσύρσεων μήλων και αχλαδιών»  

Επίσημη Εφημερίδα αριθ. L 198 της 31/07/1980 σ. 0021 - 0021 Ελληνική ειδική έκδοση: Κεφάλαιο 03 τόμος 30 σ. 0037  Ισπανική ειδική έκδοση: Κεφάλαιο 03 τόμος 18 σ. 0269  Πορτογαλική ειδική έκδοση : Κεφάλαιο 03 τόμος 18 σ. 0269  Φινλανδική ειδική έκδοση: Κεφάλαιο 3 τόμος 12 σ. 0075  Σουηδική ειδική έκδοση: Κεφάλαιο 3 τόμος 12 σ. 0075 

ΚΑΝΟΝΙΣΜΟΣ (ΕΟΚ) αριθ. 2030/80 ΤΗΣ ΕΠΙΤΡΟΠΗΣ της 30ής Ιουλίου 1980 περί τροποποιήσεως του κανονισμού (ΕΟΚ) αριθ. 1596/79 "περί προληπτικών αποσύρσεων μήλων και αχλαδιών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1367/80(2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 1596/79 της Επιτροπής(3) προβλέπει ότι οι προληπτικές αποσύρσεις των μήλων και αχλαδιών επιτρέπονται μόνον εάν οι τιμές, που ανακοινώνονται σύμφωνα με τις διατάξεις του άρθρου 17 παράγραφος 1 εδάφιο πρώτο του κανονισμού  (ΕΟΚ) αριθ. 1035/72, ευρίσκονται στην ίδια αντιπροσωπευτική αγορά επί 8 συνεχείς ημέρες αγοράς μεταξύ της τιμής αγοράς και του 80% της τιμής βάσεως- ότι η πείρα που αποκτήθηκε κατά την περίοδο 1979/80 έδειξε ότι η προθεσμία αυτή ήταν πολύ μεγάλη και  έπρεπε να μειωθεί- ότι, για να διευκολυνθούν οι προληπτικές αποσύρσεις, πρέπει να αυξηθεί το μέγεθος πέραν του οποίου δύνανται τα μήλα και τα αχλάδια να αποτελέσουν αντικείμενο τέτοιων αποσύρσεων, και να επεκταθούν οι αποσύρσεις σε μία άλλη ποικιλία μήλων- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1596/79 τροποποιείται ως ακολούθως:  1. Στο άρθρο 2, ο όρος "οκτώ ημέρες" αντικαθίσταται από τον όρο "πέντε ημέρες".  2. Στο άρθρο 3 παράγραφος 2, ο όρος "10 χιλιοστόμετρα" αντικαθίσταται από τον όρο "15 χιλιοστόμετρα".  3. Στο άρθρο 4 εδάφιο πρώτο πρώτη περίπτωση ο όρος "Belle de boscoop" προστίθεται μετά τον όρο "Imperatore".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 30 Ιουλίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. N 118 της 20.5.1972, σ. 1.  (2) ΕΕ αριθ. N 140 της 5.6.1980, σ. 24.  (3) ΕΕ αριθ. N 189 της 27.7.1979, σ. 47.